stanford-oval/wikipedia huggingface dataset:
กีฬาเทเบิลเทนนิสในโอลิมปิกฤดูร้อน 2020 – ทีมหญิง
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| P | Preliminary round | ¼ | Quarter-finals | ½ | Semi-finals | F | Final |
| Event↓/Date → | Sat 25 | Sun 26 | Sun 26 | Mon 27 | Tue 28 | Wed 29 | Thu 30 | Thu 30 | Fri 31 | Sat 1 | Sun 2 | Mon 3 | Mon 3 | Tue 4 | Tue 4 | Wed 5 | Wed 5 | Thu 6 | Fri 7 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Men's singles | P | P | P | P | P | ¼ | ½ | ½ | F |  |  |  |  |  |  |  |  |  |  |
| Men's team |  |  |  |  |  |  |  |  |  |  | P | P | ¼ | ¼ |  | ½ | ½ |  | F |
| Women's singles | P | P | P | P | P | ¼ | ½ | F |  |  |  |  |  |  |  |  |  |  |  |
| Women's team |  |  |  |  |  |  |  |  |  |  | P | P | ¼ | ¼ | ½ | ½ |  | F |  |
| Mixed doubles | P | ¼ | ½ | F |  |  |  |  |  |  |  |  |  |  |  |  |  |  |  |
กีฬาเทเบิลเทนนิสในโอลิมปิกฤดูร้อน 2020 – คู่ผสม

| กีฬาเทเบิลเทนนิส ใน โอลิมปิกฤดูร้อน 2020 |
| --- | --- | --- | --- |

รอบคัดเลือก
| เดี่ยว | ชาย |  | หญิง |
| คู่ |  | ผสม |  |
| ทีม | ชาย |  | หญิง |
ด ค ก
การแข่งขันกีฬาเทเบิลเทนนิสในโอลิมปิกฤดูร้อน 2020 – คู่ผสม เป็น 1 ใน 5 รายการแข่งขันกีฬาเทเบิลเทนนิสในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 24-26 กรกฎาคม พ.ศ. 2564 ที่ศูนย์กีฬาในร่มโตเกียว การแข่งขันรายการคู่ผสมในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 32 คน จาก 16 ประเทศโดยประมาณ
ภูมิหลัง

การแข่งขันครั้งนี้จะเป็นการปรากฏตัวครั้งแรกของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
การคัดเลือก

บทความหลัก: กีฬาเทเบิลเทนนิสในโอลิมปิกฤดูร้อน 2020 – รอบคัดเลือก
อันดับวาง

อันดับวาง ณ เมื่อ 19 กรกฎาคม พ.ศ. 2564
Xu Xin / Liu Shiwen (CHN)
Jun Mizutani / Mima Ito (JPN)
Lin Yun-ju / Cheng I-ching (TPE)
Wong Chun Ting / Doo Hoi Kem (HKG)
Ľubomír Pištej / Barbora Balážová (SVK)
Lee Sang-su / Jeon Ji-hee (KOR)
Patrick Franziska / Petrissa Solja (GER)
Emmanuel Lebesson / Yuan Jianan (FRA)
Ovidiu Ionescu / Bernadette Szőcs (ROU)
Stefan Fegerl / Sofia Polcanova (AUT)
Ádám Szudi / Szandra Pergel (HUN)
Sharath Kamal / Manika Batra (IND)
Hu Heming / Melissa Tapper (AUS)
Omar Assar / Dina Meshref (EGY)
Eugene Wang / Zheng Mo (CAN)
Jorge Campos / Daniela Fonseca (CUB)
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| P | Preliminary round | ¼ | Quarter-finals | ½ | Semi-finals | F | Final |
| Sat 24 | Sun 25 | Sun 25 | Mon 26 |
| --- | --- | --- | --- |
| P | ¼ | ½ | F |
คณะนิติศาสตร์ มหาวิทยาลัยศรีปทุม

| --- | --- |
School of Law, Sripatum University

สถาปนา: พ.ศ. 2513
คณบดี: ผู้ช่วยศาสตราจารย์เจียมจิต สุวรรณน้อย
ที่อยู่: บางเขน  อาคาร1 ชั้น7  วิทยาเขตชลบุรี   อาคาร ดร.สุข - มาลินี พุคยาภรณ์ ชั้น6  วิทยาเขตขอนแก่น  อาคาร2 ชั้น2 
วารสาร: วารสารคณะนิติศาสตร์
สี:   สีชมพู
มาสคอต: ค้อนนิติศาสตร์
เว็บไซต์: www.spu.ac.th/fac/law 
คณะนิติศาสตร์ มหาวิทยาลัยศรีปทุม เปิดทำการสอนในปี พ.ศ. 2513 พร้อมกับการจัดตั้งมหาวิทยาลัยศรีปทุม เปิดสอนทั้งหมด 3 แห่งคือ
คณะนิติศาสตร์ มหาวิทยาลัยศรีปทุม วิทยาเขตบางเขน
คณะนิติศาสตร์ มหาวิทยาลัยศรีปทุม วิทยาเขตชลบุรี
คณะนิติศาสตร์ มหาวิทยาลัยศรีปทุม วิทยาเขตขอนแก่น
ประวัติ

มหาวิทยาลัยศรีปทุมเป็นสถาบันอุดมศึกษาเอกชนแห่งแรกในประเทศไทยที่เปิดสอนคณะนิติศาสตร์ เป็นลำดับที่สามของประเทศต่อจากจุฬาลงกรณ์มหาวิทยาลัยและมหาวิทยาลัยธรรมศาสตร์ โดยเริ่มดำเนินการสอนในปี พ.ศ. 2513 พร้อมกับการจัดตั้งมหาวิทยาลัย คณะนิติศาสตร์จึงมีประวัติและวิวัฒนาการควบคู่กับมหาวิทยาลัยมาโดยตลอด มีบัณฑิตสำเร็จการศึกษาแล้ว 34 รุ่น ประมาณ 10,000 คน
คณะนิติศาสตร์ มหาวิทยาลัยศรีปทุม จัดกิจกรรมเสริมหลักสูตรที่ส่งเสริมคุณลักษณะของนักศึกษา เช่น โครงการภาษาอังกฤษสำหรับนักกฎหมาย โครงการจริยธรรมสำหรับนักกฎหมาย โครงการพัฒนาบุคลิกภาพสำหรับนักกฎหมาย โครงการบรรยายทางวิชาการและเสริมความรู้เพื่อเตรียมสอบเนติบัณฑิต เป็นต้น
นอกจากนั้น คณะนิติศาสตร์ มหาวิทยาลัยศรีปทุมได้จัดตั้งสำนักงานช่วยเหลือประชาชนทางกฎหมายและคดี เพื่อให้บริการทางวิชาการแก่สังคมให้การสงเคราะห์ และช่วยเหลือแก่ผู้ยากไร้ และไม่ได้รับความเป็นธรรมทางกฎหมายและคดีความ
หลักสูตร

| หลักสูตรที่เปิดสอนในคณะนิติศาสตร์ มหาวิทยาลัยศรีปทุม> ที่ตั้งสาขาวิชา | หลักสูตรที่เปิดสอนในคณะนิติศาสตร์ มหาวิทยาลัยศรีปทุม> ระดับปริญญาตรี | หลักสูตรที่เปิดสอนในคณะนิติศาสตร์ มหาวิทยาลัยศรีปทุม> ระดับปริญญาโท | หลักสูตรที่เปิดสอนในคณะนิติศาสตร์ มหาวิทยาลัยศรีปทุม> ระดับปริญญาเอก |
| --- | --- | --- | --- |
|  วิทยาเขตบางเขน |  หลักสูตรนิติศาสตรบัณฑิต (น.บ.) นิติศาสตรบัณฑิต  นิติศาสตรบัณฑิต (ภาคพิเศษ) |  หลักสูตรนิติศาสตรมหาบัณฑิต (น.ม.) |   หลักสูตรนิติศาสตรดุษฎีบัณฑิต (น.ด.)  หลักสูตรปรัชญาดุษฎีบัณฑิต (ปร.ด.)  สาขาวิชานิติรัฐกิจและการบริหาร |
|  วิทยาเขตชลบุรี |  หลักสูตรนิติศาสตรบัณฑิต (น.บ.) นิติศาสตรบัณฑิต |  หลักสูตรนิติศาสตรมหาบัณฑิต (น.ม.) |  |
|  วิทยาเขตขอนแก่น |  หลักสูตรนิติศาสตรบัณฑิต (น.บ.) นิติศาสตรบัณฑิต  นิติศาสตรบัณฑิต (ภาคพิเศษ) |  หลักสูตรนิติศาสตรมหาบัณฑิต (น.ม.) |   หลักสูตรนิติศาสตรดุษฎีบัณฑิต (น.ด.) |
แหล่งข้อมูลอื่น

เว็บไซต์อย่างเป็นทางการของมหาวิทยาลัยศรีปทุม
เว๊บไซต์คณะนิติศาสตร์ มหาวิทยาลัยศรีปทุม
เว๊บไซต์มหาวิทยาลัยศรีปทุม ขอนแก่น
เว๊บไซต์คณะนิติศาสตร์ มหาวิทยาลัยศรีปทุม วิทยาเขตชลบุรี เก็บถาวร 2017-05-02 ที่ เวย์แบ็กแมชชีน
แบบเบิร์ดเบิร์ดโชว์

| --- | --- |
คอนเสิร์ตโดยธงไชย แมคอินไตย์

สถานที่จัด: ครั้งที่ 1 สนามกีฬาไทย-ญี่ปุ่น ดินแดง ครั้งที่ 2-8 ศูนย์วัฒนธรรมแห่งประเทศไทย ตั้งแต่ครั้งที่ 9 อิมแพ็ค อารีน่า เมืองทองธานี
วันเริ่มต้นการแสดง: ครั้งที่ 1 : 12 กรกฎาคม พ.ศ. 2529
โปรดิวเซอร์: บริษัท จีเอ็มเอ็ม แกรมมี่ จำกัด (มหาชน)
แบบเบิร์ดเบิร์ดโชว์ เป็นคอนเสิร์ตของธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พ.ศ. 2565 ซึ่งจัดอย่างต่อเนื่อง เริ่มต้นครั้งที่ 1 ในปี พ.ศ. 2529 ที่ สนามกีฬาไทย-ญี่ปุ่น ดินแดง, ครั้งที่ 2 - ครั้งที่ 8 จัดที่หอประชุมใหญ่ ศูนย์วัฒนธรรมแห่งประเทศไทย และตั้งแต่ครั้งที่ 9 จัดที่ อิมแพ็ค อารีน่า เมืองทองธานี
คอนเสิร์ตและโชว์ครั้งที่ 1-8 มีผู้ชมรวม 264,400 คน จาก 131 รอบ โดยคอนเสิร์ตที่ประสบความสำเร็จสูงสุดคือครั้งที่ 5 ปี พ.ศ. 2534 สร้างสถิติสูงสุดของศูนย์วัฒนธรรมแห่งประเทศไทย ด้วยจำนวนผู้ชม 58,000 คน จาก 29 รอบการแสดง
ส่วนครั้งที่ 9 สร้างสถิติสูงสุดของคอนเสิร์ตไทยที่จัดขึ้น ณ อิมแพ็ค อารีน่า เมืองทองธานี จำนวน 12 รอบ (รวมรอบอังกอร์พลัส) โดยมีผู้ชม 120,000 คน และครั้งที่ 10 สร้างสถิติการจัดคอนเสิร์ตในคราวเดียวกัน 10 รอบ โดยมีผู้ชม 100,000 คน สร้างปรากฏการณ์ยอดผู้ชมสูงสุดในเมืองไทย จากการจำหน่ายบัตรต่อเนื่องในคราวเดียว
รายละเอียดในบางส่วนของแบบเบิร์ดเบิร์ดโชว์แต่ละครั้ง มีดังนี้
รายละเอียดของการแสดง

| ปีที่แสดง | ชื่อคอนเสิร์ต/ชื่อตอน | สถานที่แสดง | จำนวนรอบ | จำนวนผู้ชม |
| --- | --- | --- | --- | --- |
| พ.ศ. 2529 ครั้งที่ 1 | แบบเบิร์ดเบิร์ดโชว์ 1986  แบบเบิร์ดเบิร์ด ครั้งที่ 1 | ศูนย์เยาวชนกรุงเทพมหานคร (ไทย-ญี่ปุ่น) ดินแดง | 2 รอบ | 6,400 คน |
| พ.ศ. 2530 ครั้งที่ 2 | แบบเบิร์ดเบิร์ดโชว์ 1987  แบบเบิร์ดเบิร์ด อีกแบบ | หอประชุมใหญ่ ศูนย์วัฒนธรรมแห่งประเทศไทย | 7 รอบ | 14,000 คน |
| พ.ศ. 2532 ครั้งที่ 3 | แบบเบิร์ดเบิร์ดโชว์ 1989 จะบินไปให้ไกลสุดขอบฟ้า | หอประชุมใหญ่ ศูนย์วัฒนธรรมแห่งประเทศไทย | 14 รอบ | 28,000 คน |
| พ.ศ. 2533 ครั้งที่ 4 | แบบเบิร์ดเบิร์ดโชว์ 1990 มันอยู่ในมือมนุษย์บูมเมอแรง | หอประชุมใหญ่ ศูนย์วัฒนธรรมแห่งประเทศไทย | 22 รอบ | 44,000 คน |
| พ.ศ. 2534 ครั้งที่ 5 | แบบเบิร์ดเบิร์ดโชว์ 1991 ความสุข ความทรงจำ ไม่มีที่สิ้นสุด | หอประชุมใหญ่ ศูนย์วัฒนธรรมแห่งประเทศไทย | 29 รอบ | 58,000 คน |
| พ.ศ. 2537 ครั้งที่ 6 | แบบเบิร์ดเบิร์ดโชว์ 1994 อยากเห็นท้องฟ้าเป็นอย่างในฝัน | หอประชุมใหญ่ ศูนย์วัฒนธรรมแห่งประเทศไทย | 16 รอบ | 32,000 คน |
| พ.ศ. 2543 ครั้งที่ 7 | แบบเบิร์ดเบิร์ดโชว์ 2000 อโรคา จอมยากับยาใจ | หอประชุมใหญ่ ศูนย์วัฒนธรรมแห่งประเทศไทย | 20 รอบ | 40,000 คน |
| พ.ศ. 2546 ครั้งที่ 8 | แบบเบิร์ดเบิร์ดโชว์ 2003 ทูเกเทอร์ ด้วยมือ ด้วยใจ ด้วยกัน | หอประชุมใหญ่ ศูนย์วัฒนธรรมแห่งประเทศไทย | 21 รอบ | 42,000 คน |
| พ.ศ. 2551 ครั้งที่ 9 | แบบเบิร์ดเบิร์ดโชว์ 2008 อัศจรรย์แห่งความทรงจำ สิ่งเหล่านี้คือความเป็นเราตลอดไป | อิมแพ็ค อารีน่า เมืองทองธานี | 12 รอบ | 120,000 คน |
| พ.ศ. 2555 ครั้งที่ 10 | แบบเบิร์ดเบิร์ดโชว์ 2012 วันของเรายังอยู่ | อิมแพ็ค อารีน่า เมืองทองธานี | 10 รอบ | 100,000 คน |
| พ.ศ. 2561 ครั้งที่ 11 | แบบเบิร์ดเบิร์ดโชว์ 2018 ดรีมเจอร์นีย์ | อิมแพ็ค อารีน่า เมืองทองธานี | 7 รอบ | 70,000 คน |
| พ.ศ. 2566 ครั้งที่ 12 | แบบเบิร์ดเบิร์ดโชว์ 2023 มัลติเบิร์ด จักรวาลธงไชย | อิมแพ็ค อารีน่า เมืองทองธานี | 5 รอบ | ไม่ระบุ |
แบบเบิร์ดเบิร์ดโชว์ ครั้งที่ 1 ปี 2529

คอนเสิร์ตแบบเบิร์ดเบิร์ด ครั้งที่ 1 จัดขึ้นในวันที่ 12 กรกฎาคม พ.ศ. 2529 จัดแสดงที่ สนามกีฬาไทย-ญี่ปุ่น ดินแดง จำนวน 2 รอบ จำนวนผู้ชม 6,400 คน โดยมีแขกรับเชิญ คือ เรวัต พุทธินันทน์, นันทิดา แก้วบัวสาย, ผุสชา โทณะวณิก, ฐิติมา สุตสุนทร, ครอบครัว แมคอินไตย์ ซึ่งสร้างความประทับใจให้กับผู้ชมอย่างมากกับการร้องเพลงร่วมกันของเบิร์ดและคุณแม่อุดม แมคอินไตย์ ในเพลง "บ้านหลังน้อย"
ดูบทเพลงในคอนเสิร์ต แบบเบิร์ดเบิร์ดโชว์ 1986 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 2 ปี 2530

คอนเสิร์ตแบบเบิร์ดเบิร์ด อีกแบบ เป็นชื่อตอนของแบบเบิร์ดเบิร์ดโชว์ที่จัดขึ้นเป็นครั้งที่ 2 ในวันที่ 25 - 28 มิถุนายน พ.ศ. 2530 จัดแสดงที่ ศูนย์วัฒนธรรมแห่งประเทศไทย จำนวน 7 รอบ จำนวนผู้ชม 14,000 คน โดยมีแขกรับเชิญ คือ ครอบครัว แมคอินไตย์, กลองยาวคณะดุริยประณีต, ลำตัดแม่ประยูร
ดูบทเพลงในคอนเสิร์ต แบบเบิร์ดเบิร์ดโชว์ 1987 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 3 ปี 2532

คอนเสิร์ตแบบเบิร์ดเบิร์ด ตอน จะบินไปให้ไกลสุดขอบฟ้า เป็นชื่อตอนของแบบเบิร์ดเบิร์ดโชว์ที่จัดขึ้นเป็นครั้งที่ 3 ในวันที่ 9 - 19 กุมภาพันธ์ พ.ศ. 2532 จัดแสดงที่ ศูนย์วัฒนธรรมแห่งประเทศไทย จำนวน 14 รอบ จำนวนผู้ชม 28,000 คน ซึ่งถือว่าเป็นจำนวนผู้ชมที่เพิ่มขึ้นกว่าครั้งก่อนหน้าเป็นเท่าตัว แสดงถึงความสำเร็จและเสียงตอบรับที่เพิ่มขึ้นกับในคอนเสิร์ตแบบเบิร์ดเบิร์ด โดยมีแขกรับเชิญ คือ จารุณี สุขสวัสดิ์, สโมสรผึ้งน้อย
ดูบทเพลงในคอนเสิร์ต แบบเบิร์ดเบิร์ดโชว์ 1989 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 4 ปี 2533

คอนเสิร์ตแบบเบิร์ดเบิร์ด ตอน มันอยู่ในมือมนุษย์บูมเมอแรง เป็นชื่อตอนของแบบเบิร์ดเบิร์ดโชว์ครั้งที่ 4 จัดขึ้นในวันที่ 9 - 26 สิงหาคม พ.ศ. 2533 จัดแสดงที่ ศูนย์วัฒนธรรมแห่งประเทศไทย จำนวน 22 รอบ จำนวนผู้ชม 44,000 คน โดยมีแขกรับเชิญ คือ หัทยา เกษสังข์ ซึ่งแสดงเป็นนางเอกมิวสิกวิดีโอเพลง บูมเมอแรง ให้กับเบิร์ดในยุคนั้น จนกลายเป็นเพลงฮิตแห่งปี
ดูบทเพลงในคอนเสิร์ต แบบเบิร์ดเบิร์ดโชว์ 1990 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 5 ปี 2534

คอนเสิร์ตแบบเบิร์ดเบิร์ด ตอน ความสุข ความทรงจำ ไม่มีที่สิ้นสุด เป็นชื่อตอนของแบบเบิร์ดเบิร์ดโชว์ครั้งที่ 5 จัดขึ้นวันที่ 23 สิงหาคม - 15 กันยายน พ.ศ. 2534 จัดแสดงที่ ศูนย์วัฒนธรรมแห่งประเทศไทย จำนวน 29 รอบ จำนวนผู้ชม 58,000 คน ซึ่งถือว่าเป็นคอนเสิร์ตที่สร้างสถิติยอดผู้ชมสูงสุดของศูนย์วัฒนธรรมแห่งประเทศไทย โดยมีแขกรับเชิญ คือ ลำตัดแม่ประยูร, สโมสรผึ้งน้อย และเป็นคอนเสิร์ตสุดท้ายของเบิร์ดก่อนหยุดพักงานในวงการบันเทิงชั่วคราว 2 ปี
ดูบทเพลงในคอนเสิร์ต แบบเบิร์ดเบิร์ดโชว์ 1991 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 6 ปี 2537

คอนเสิร์ตแบบเบิร์ดเบิร์ด ตอน อยากเห็นท้องฟ้าเป็นอย่างในฝัน เป็นชื่อตอนของแบบเบิร์ดเบิร์ดโชว์ครั้งที่ 6 จัดขึ้นในวันที่ 16 - 28 สิงหาคม พ.ศ. 2537 จัดแสดงที่ ศูนย์วัฒนธรรมแห่งประเทศไทย จำนวน 16 รอบ จำนวนผู้ชม 32,000 คน โดยมีแขกรับเชิญ คือ นัท มีเรีย, เสรี หวังในธรรม, ขจรศักดิ์ รัตนนิสสัย, ดวงกมล ลิ่มเจริญ, ศรัทธา ศรัทธาทิพย์, วันชัย เผ่าวิบูลย์ และเป็นคอนเสิร์ตครั้งแรกหลังการกลับมารับงานในวงการบันเทิงของเบิร์ด โดยการแสดงเป็นวาไรตี้โชว์ ร่วมกับละครเพลง
ดูบทเพลงในคอนเสิร์ต แบบเบิร์ดเบิร์ดโชว์ 1994 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 7 ปี 2543

คอนเสิร์ตแบบเบิร์ดเบิร์ด ตอน อโรคา จอมยากับยาใจ เป็นชื่อตอนของแบบเบิร์ดเบิร์ดโชว์ครั้งที่ 7 จัดขึ้นในวันที่ 15 - 30 เมษายน พ.ศ. 2543 จัดแสดงที่ ศูนย์วัฒนธรรมแห่งประเทศไทย จำนวน 20 รอบ จำนวนผู้ชม 40,000 คน โดยมีแขกรับเชิญ คือ นัท มีเรีย, นิโคล เทริโอ, เกียรติศักดิ์ อุดมนาค, เบญจพล เชยอรุณ, กลศ อัทธเสรี, ไมเคิล ตั๋ง, ปวันรัตน์ นาคสุริยะ และไพฑูรย์ (คนหน้าขาว) โดยเป็นการแสดงละครเพลง ซึ่งแขกรับเชิญสลับกันในแต่ละรอบการแสดง
ดูบทเพลงในคอนเสิร์ต แบบเบิร์ดเบิร์ดโชว์ 2000 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 8 ปี 2546

แบบเบิร์ดเบิร์ดโชว์ 2003 ตอน TOGETHER ด้วยมือ ด้วยใจ ด้วยกัน เป็นชื่อตอนของแบบเบิร์ดเบิร์ดโชว์ครั้งที่ 8 จัดขึ้นในวันที่ 10 - 27 กรกฎาคม พ.ศ. 2546 และเป็นครั้งสุดท้ายที่จัดแสดงที่ ศูนย์วัฒนธรรมแห่งประเทศไทย จำนวน 21 รอบ (รวมรอบกาล่า) จำนวนผู้ชม 42,000 คน โดยมีแขกรับเชิญ คือ ปวันรัตน์ นาคสุริยะ, นิษิตา พงศ์ทรง, บัวชมพู ฟอร์ด, พิมพ์มาดา บริรักษ์ศุภกร, รฐา โพธิ์งาม, ไชน่า ดอลส์
ดูบทเพลงในคอนเสิร์ต แบบเบิร์ดเบิร์ดโชว์ 2003 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 9 ปี 2551

แบบเบิร์ดเบิร์ดโชว์ 2008 ตอน MAGIC MEMORIES อัศจรรย์แห่งความทรงจำ สิ่งเหล่านี้คือความเป็นเรา...ตลอดไป เป็นชื่อตอนของแบบเบิร์ดเบิร์ดโชว์ครั้งที่ 9 ในปี พ.ศ. 2551 เป็นปีที่ 21 นับจากแบบเบิร์ดเบิร์ดครั้งแรก จัดขึ้นในวันที่ 15 - 30 สิงหาคม (รอบปกติ) และ 11 - 14 ธันวาคม พ.ศ. 2551 (รอบอังกอร์พลัส) และเป็นครั้งแรกที่จัดแสดงที่ อิมแพ็ค อารีน่า เมืองทองธานี จำนวน 12 รอบ (รวมรอบอังกอร์พลัส) จำนวนผู้ชม 120,000 คน ซึ่งถือเป็นคอนเสิร์ตที่สร้างสถิติยอดผู้ชมสูงสุดของอิมแพ็ค อารีน่า เมืองทองธานี โดยมีแขกรับเชิญ คือ ตั๊กแตน ชลดา, เขมนิจ จามิกรณ์, สาวิกา ไชยเดช, ค่อม ชวนชื่น, โก๊ะตี๋ อารามบอย, เจี๊ยบ เชิญยิ้ม, เกลือ เป็นต่อ, อู๊ด เป็นต่อ, นันทิดา แก้วบัวสาย, นัท มีเรีย, ธนิดา ธรรมวิมล, วิชญาณี เปียกลิ่น แสดงที่ อิมแพ็ค อารีน่า เมืองทองธานี เป็นครั้งแรก ที่คอนเสิร์ต แบบเบิร์ดเบิร์ดโชว์ แสดงที่ อิมแพคอารีน่า สร้างสถิติผู้ชมทะลุ 1 แสนคน
ดูบทเพลงในคอนเสิร์ต แบบเบิร์ดเบิร์ดโชว์ 2008 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 10 ปี 2555

แบบเบิร์ดเบิร์ดโชว์ 2012 ตอน วันของเรา Young อยู่ เป็นชื่อตอนของแบบเบิร์ดเบิร์ดโชว์ครั้งที่ 10 ในปี พ.ศ. 2555 เป็นปีที่ 25 นับจากแบบเบิร์ดเบิร์ดครั้งแรก จัดขึ้นในวันที่ 16 พฤศจิกายน - 2 ธันวาคม พ.ศ. 2555 จัดแสดงที่ อิมแพ็ค อารีน่า เมืองทองธานี จำนวน 10 รอบ จำนวนผู้ชม 100,000 คน โดยมีแขกรับเชิญ คือ อารยา เอ ฮาร์เก็ต, นันทิดา แก้วบัวสาย, ฐิติมา สุตสุนทร, สุดารัตน์ บุตรพรหม, โก๊ะตี๋ อารามบอย, เต็มฟ้า กฤษณายุธ, ชนม์ทิดา อัศวเหม ซึ่งการแสดงเป็นรูปแบบวาไรตี้โชว์ คอนเสิร์ต และละครเพลง
ดูบทเพลงในคอนเสิร์ต แบบเบิร์ดเบิร์ดโชว์ 2012 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 11 ปี 2561

แบบเบิร์ดเบิร์ดโชว์ 2018 ตอน “DREAM  JOURNEY” (ดรีมเจอร์นีย์) เป็นชื่อตอนของแบบเบิร์ดเบิร์ดโชว์ครั้งที่ 11 ในปี พ.ศ. 2561 เป็นปีที่ 32 นับจากแบบเบิร์ดเบิร์ดครั้งแรก จัดขึ้นในวันที่ 16 - 25 พฤศจิกายน พ.ศ. 2561 (รอบปกติ) และ 23, 24 มีนาคม พ.ศ. 2562 (รอบรีสเตจ) จัดแสดงที่ อิมแพ็ค อารีน่า เมืองทองธานี จำนวน 7 รอบ (รวมรอบรีสเตจ) ผู้ชม 70,000 คน โดยมีแขกรับเชิญ คือ ณฐพร เตมีรักษ์, กัญญ์ณรัณ วงศ์ขจรไกล, บีเอ็นเคโฟร์ตีเอต, ปองกูล สืบซึ้ง, ปราโมทย์ ปาทาน, จินตหรา พูนลาภ, นัท มีเรีย, แคทรียา อิงลิช, ปลื้มจิตร์ ถินขาว, วิลาวัณย์ อภิญญาพงศ์, อรอุมา สิทธิรักษ์, มลิกา กันทอง, วรรณา บัวแก้ว และ ทัดดาว นึกแจ้ง
ดูบทเพลงในคอนเสิร์ต แบบเบิร์ดเบิร์ดโชว์ 2018 ที่ : บทเพลงในคอนเสิร์ต และโชว์
แบบเบิร์ดเบิร์ดโชว์ ครั้งที่ 12 ปี 2566

แบบเบิร์ดเบิร์ดโชว์ 2023 ตอน “MULTIBIRD จักรวาลธงไชย” เป็นชื่อตอนของแบบเบิร์ดเบิร์ดโชว์ครั้งที่ 12 ในปี พ.ศ. 2566 เป็นปีที่ 37 นับจากแบบเบิร์ดเบิร์ดครั้งแรก จัดขึ้นในวันที่ 17 - 26 พฤศจิกายน พ.ศ. 2566 จัดแสดงที่ อิมแพ็ค อารีน่า เมืองทองธานี จำนวน 5 รอบ (รวมรอบการกุศล) โดยมีแขกรับเชิญ คือ โชคชัย หมู่มาก, สรวีย์ ธนพูนหิรัญ, ภูมิ แก้วฟ้าเจริญ, ธนเดช โอภาสธัญกร, ทิพย์ปริญา พันตาวงษ์กุล, วรินธิรา สายลาด, นิภาภรณ์ ฐิติธนการ, วรันธร เปานิล, วิโอเลต วอเทียร์, ผลิตโชค อายนบุตร, นัท มีเรีย, มาช่า วัฒนพานิช, คริสติน่า อากีล่าร์, อัญชลี จงคดีกิจ และ ใหม่ เจริญปุระ
ดูบทเพลงในคอนเสิร์ต แบบเบิร์ดเบิร์ดโชว์ 2023 ที่ : บทเพลงในคอนเสิร์ต และโชว์
รางวัล

ปี 2552 รางวัลพิเศษ "ไทยประดิษฐ์ - คอนเสิร์ต แบบ เบิร์ด เบิร์ด" จากงานประกาศรางวัลแชนแนลวีไทยแลนด์มิวสิกวิดีโออวอร์ดส 2009 ครั้งที่ 6 ไทยประดิษฐ์ จัดโดยแชนแนลวีไทยแลนด์ (Channel [V] Thailand) เมื่อวันที่ 22 สิงหาคม พ.ศ. 2552
ความสำเร็จ

พ.ศ. 2534 - "คอนเสิร์ตที่มีจำนวนรอบสูงสุด" ของ ศูนย์วัฒนธรรมแห่งประเทศไทย คอนเสิร์ต "แบบเบิร์ดเบิร์ดโชว์ 1991" จำนวน 29 รอบ จากสรุปผลโดยหนังสือพิมพ์เอกชน ปีที่ 1 ฉบับที่ 1 พ.ศ. 2534
พ.ศ. 2534 - "ยอดจำหน่ายบัตรคอนเสิร์ตมากที่สุด" คอนเสิร์ต "แบบเบิร์ดเบิร์ดโชว์ 1991" จากสรุปผลโดยหนังสือพิมพ์เอกชน ปีที่ 1 ฉบับที่ 1 พ.ศ. 2534
พ.ศ. 2551 - "คอนเสิร์ตเจ๋งที่สุดแห่งปี" แบบเบิร์ดเบิร์ดโชว์ : Magic Memmories จากการสรุปผลโดยทีมข่าวบันเทิงของเว็บไซต์ สนุก.คอม
พ.ศ. 2551 - "คอนเสิร์ตที่มีจำนวนรอบมากที่สุด" คอนเสิร์ต "แบบเบิร์ดเบิร์ดโชว์ 1991" จำนวน 29 รอบ ศูนย์วัฒนธรรมแห่งประเทศไทย จากสกูปแบบเบิร์ดเบิร์ด by number เดือนมกราคม พ.ศ. 2551 ของนิตยสาร IMAGE
พ.ศ. 2551 - "คอนเสิร์ตอลังการที่สุด" แบบเบิร์ดเบิร์ดโชว์ ครั้งที่ 9 สร้างสถิติจำนวน 12 รอบ มากที่สุดของ อิมแพ็ค อารีน่า เมืองทองธานี และมีผู้ชมถึง 120,000 คน จากสรุปวงการเพลง ปี พ.ศ. 2551 โดยทีมข่าวบันเทิงไนน์เอ็นเตอร์เทน สำนักข่าวไทย อสมท
พ.ศ. 2555 - "ธุรกิจโชว์บิสที่โดดเด่นที่สุด" โดย กริช ทอมมัส ประธานเจ้าหน้าที่บริหารสายธุรกิจเพลงของจีเอ็มเอ็ม แกรมมี่ ในขณะนั้น เผยถึงธุรกิจที่โดดเด่นที่สุดของแกรมมี่ในปี พ.ศ. 2555 คือ ธุรกิจโชว์บิซ โดยเฉพาะแบบเบิร์ดเบิร์ดโชว์ ตอน วันของเราYOUNG(ยัง)อยู่ ซึ่งจัดถึง 10 รอบ บัตรเต็มทุกที่นั่ง ผู้ชมกว่า 1 แสนคน
พ.ศ. 2555 - "สุดยอดคอนเสิร์ตประทับใจแห่งปี" (คอนเสิร์ตแบบเบิร์ดเบิร์ดโชว์ 2012) จากผลสรุปสุดยอดคอนเสิร์ตแห่งความประทับใจแห่งปี 2012 โดยเว็บไซต์ สนุก.คอม
พ.ศ. 2555 - "คอนเสิร์ตแห่งปี" (คอนเสิร์ตแบบเบิร์ดเบิร์ดโชว์ 2012) จากผลสรุปคอนเสิร์ตแห่งปี 2012 โดยเว็บไซต์จีเมมเบอร์
ธงไชยในคอนเสิร์ตแบบเบิร์ดเบิร์ดโชว์ ครั้งที่ 9
ธงไชยในคอนเสิร์ตแบบเบิร์ดเบิร์ดโชว์ ครั้งที่ 12
จักรพรรดินีเซี่ยวเสียนฉุน

| จักรพรรดินีเสี้ยวเสียนฉุน |
| --- | --- |
พระสาทิสลักษณ์พระอัครมเหสีฟู่ฉาในฉลองพระองค์ช่วงพระราชพิธีช่วงเช้า
จักรพรรดินีแห่งมหาจักรวรรดิชิง
ดำรงพระยศ: 23 มกราคม 1738 – 8 เมษายน 1748
ก่อนหน้า: จักรพรรดินีเสี้ยวเชิ่งเซี่ยน
ถัดไป: จักรพรรดินีจี้

พระราชสมภพ: 28 มีนาคม ค.ศ. 1712
สวรรคต: 8 เมษายน ค.ศ. 1748 (36 ปี 11 วัน) พระราชวังต้องห้าม ปักกิ่ง   มหาจักรวรรดิชิง
พระราชสวามี: จักรพรรดิเฉียนหลง
ศาสนา: ศาสนาพุทธ
พระสาทิสลักษณ์พระอัครมเหสีเสี้ยวเสียนชุน
จักรพรรดินีเสี้ยวเสียนฉุน (จีน: 孝賢純; พินอิน: Xiào Xián Chún) เป็นพระอัครมเหสีพระองค์แรกในจักรพรรดิเฉียนหลง
พระราชประวัติ

จักรพรรดินีเสี้ยวเสียนชุนหรือฟู่ฉาฮองเฮาทรงมาจากจากราชสกุลสกุล ฟู่ฉา  (富察) ทรงเป็นธิดาคนเดียวของ ฟู่ฉา หลี่หรงเป่า มีน้องชายคือ ฟู่ฉา ฝูเหิง พระนางได้อภิเษกสมรสกับองค์ชายสี่ก่อนที่จะเป็นเป่าชินหวัง (宝亲王/寶親王) (ต่อมาครองราชย์เป็นจักรพรรดิเฉียนหลง) มีพระอิสริยยศเป็น ตี้ฝูจิ้น และหลังจากนั้นเมื่อองค์ชายเป่าชินหวังได้ขึ้นเสวยราชย์สมบัติเป็น จักรพรรดิเฉียนหลง จึงทรงแต่งตั้งพระนางเป็น สมเด็จพระจักรพรรดินี พระนางฟู่ฉาทรงเป็นที่รักและโปรดปรานของ จักรพรรดิเฉียนหลงมาก จึงมักจะทรงติดตาม จักรพรรดิเฉียนหลงเสด็จประพาสทั่วประเทศจีนอยู่เสมอจักรพรรดิเฉียนหลง ต่อมาในปี ค.ศ. 1748 ในช่วงหนึ่งของการประพาสตามหัวเมืองภาคใต้ของประเทศจีน พระนางฟู่ฉาทรงพระประชวรหนักเและสิ้นพระชนม์ในวันที่ 8 เมษายน ค.ศ.1748 ขณะพระชันษา 36 พรรษาพระศพถูกฝังอยู่ในสุสานชิงตะวันออก และการสิ้นพระชนม์ของพระนางนั้นทำให้จักรพรรดิเฉียนหลงทรงเสียพระทัยมากหลังจากที่พระนางสิ้นพระชนม์ จักรพรรดิเฉียนหลงมักจะแต่งกลอนรำพันและกลอนเชิดชูพระนางอยู่หลายบท และทุก ๆ ครั้งก่อนที่พระองค์จะเสด็จไปที่ใดก็พระองค์ก็จะทรงไปเยี่ยมหลุมพระศพของพระนางอยู่เสมอ กล่าวได้ว่าพระนางฟู่ฉานั้นเป็นผู้ที่จักรพรรดิเฉียนหลง ทรงรักและให้เกียรติมากที่สุดผู้หนึ่ง..
การสวนทวารด้วยกาแฟ

การสวนทวารด้วยกาแฟ เป็นหัตถการที่มีที่มาจากความเชื่อทางการแพทย์อย่างหนึ่ง ทำโดยใส่กาแฟเข้าไปทางทวารเพื่อ "ล้าง" ลำไส้ใหญ่และไส้ตรง แม้จะเป็นหัตถการที่มีบันทึกชัดเจนว่าทำกันมานาน แต่วงการแพทย์ส่วนใหญ่ยังไม่ยอมรับว่ามีประโยชน์ และอาจมีอันตรายได้มาก
ประวัติ

ความเชื่อเรื่องการล้างทวารเพื่อรักษาโรคมีย้อนไปจนถึงสมัยอียิปต์ แต่การนำกาแฟมาใช้เป็น "สารดูดพิษ" เพื่อการนี้นั้นเป็นความคิดที่ค่อนข้างใหม่ โดยมีการคิดค้นใน ค.ศ. 1917 และปรากฏใน Merck Manual จนถึง ค.ศ. 1972
ค.ศ. 1920 นักวิทยาศาสตร์ชาวเยอรมันศึกษาผลกระทบของคาเฟอีนต่อท่อน้ำดีและลำไส้เล็ก ดร. มักซ์ แกร์โซน เสนอว่า การสวนทวารด้วยกาแฟมีผลด้านดีต่อระบบทางเดินอาหาร แกร์โซนว่า การสวนทวารด้วยกาแฟมีผลดีต่อผู้ป่วยวัณโรค และในภายหลังพบในผู้ป่วยมะเร็งด้วย เขาอ้างว่าไม่เหมือนกับการสวนทวารด้วยน้ำเกลือ คาเฟอีนจะเข้าไปผ่านกล้ามเนื้อเรียบของลำไส้เล็ก แล้วเข้าไปในตับ ซึ่งการนี้ เขาว่า เป็นการล้างมากกว่าระบบทางเดินอาหารและขับพิษและน้ำดียิ่งกว่าการสวนทวารแบบธรรมดา เขามักบอกคนไข้ของเขาว่า "การสวนทวารด้วยกาแฟมิใช่เพื่อการทำงานของลำไส้ แต่เพื่อกระตุ้นตับ
ประโยชน์ตามที่อ้าง

มีการเสนอว่าการล้างลำไส้ด้วยกาแฟมีประโยชน์ในการป้องกันมะเร็ง แต่ยังไม่มีหลักฐานที่ยืนยันผล นอกจากนี้ การสวนทวารด้วยกาแฟยังได้พยายามถูกใช้เพื่อรักษาโรคอ้วนและโรคท้องผูก ผู้สนับสนุนอ้างว่าคาเฟอีนจะถูกดูดซึมในลำไส้ใหญ่และ "ล้างพิษ" ผลิตภัณฑ์เมตาบอลิกของเนื้องอกนั้น
อันตราย

การสวนทวารด้วยกาแฟอาจทำให้เสียชีวิตได้จากผลข้างเคียงหลายอย่าง เช่น การติดเชื้อ ความไม่สมดุลของเกลือแร่ ลำไส้ใหญ่อักเสบ ติดเชื้อในกระแสเลือด และหัวใจวาย ถ้าใส่กาแฟที่ร้อนเกินไปหรือเร็วเกินไป อาจทำให้ลำไส้ไหม้ หรือทะลุได้
มีรายงานจำนวนมากเกี่ยวกับการเสียชีวิตจากการสวนทวารด้วยกาแฟ สาเหตุการเสียชีวิตมาจากภาวะเกลือแร่ไม่สมดุลเช่นโซเดียมต่ำ ภาวะขาดน้ำ มีน้ำรั่วในช่องเยื่อหุ้มปอดและช่องเยื่อหุ้มหัวใจ ปัจจุบันองค์การอาหารและยาของสหรัฐอเมริกากำหนดว่างานวิจัยใดๆ ที่เกี่ยวข้องกับการสวนทวารด้วยกาแฟ อาสาสมัครจะต้องได้รับการแจ้งเสมอว่าการสวนทวารด้วยกาแฟนี้มีความเสี่ยงถึงเสียชีวิต
แหล่งข้อมูลอื่น

A historical and informational look at coffee enemas เก็บถาวร 2011-07-26 ที่ เวย์แบ็กแมชชีน
การสวดภาณยักษ์

การสวดภาณยักษ์ เป็นพิธีที่ความเชื่อกันว่า เป็นพิธีที่สามารถขจัดปัดเป่าสิ่งชั่วร้าย และปกป้องคุ้มครองผู้สวดและผู้สดับให้อยู่สุขสวัสดี เนื้อความที่นำมาสวดนั้นมาจากอาฏานาฏิยสูตร ซึ่งมีเนื้อหาว่า ด้วยรักษาในอาฏานาฏานคร บรรยายถึงเหตุการณ์การเข้าเฝ้าสมเด็จพระสัมมาสัมพุทธเจ้า ของท้าวจาตุมหาราชทั้ง 4 ผู้ปกครองสวรรค์ชั้นจาตุมหาราชิกา และผู้ดูแลปกครองยักษ์ คนธรรพ์ กุมภัณฑ์ และนาค
ที่มา

หากพิจารณาเนื้อหาในอาฏานาฏิยสูตรจะพบว่า มีเนื้อหาเกี่ยวกับการแจ้งให้พระบรมศาสดาพุทธและบรรดาสาวกในพระพุทธศาสนา ได้ตระหนักว่า ยังมีเหล่ายักษ์ ที่เป็นมิจฉาทิฐิ ไม่เลื่อมใสในพระธรรมอันสมเด็จพระสัมมาสัมพุทธเจ้าทรงประกาศไว้ดีแล้ว เพราะพระผู้มีพระภาคทรงแสดงธรรม เพื่อเว้นจากฆ่าสัตว์, ลักทรัพย์, ประพฤติผิดในกาม, พูดปด, ดื่มสุราเมรัย พวกยักษ์เหล่านั้นไม่เว้นจากสิ่งเหล่านี้โดยมากจึงไม่ชอบ
ท้าวจาตุมหาราชทั้ง 4 กราบทูลสมเด็จพระสัมมาสัมพุทธเจ้าว่า หากพระสาวกของพระผู้มีพระภาคเสพเสนาสนะอันสงัดในป่า อาจถูกยักษ์ชั้นผู้ใหญ่ที่ไม่เลื่อมใสในพระธรรมวินัยของพระผู้มีพระภาครบกวน และทำอันตรายได้ ด้วยเหตุนี้เพื่อคุ้มครองรักษารักษาภิกษุ ภิกษุณี อุบาสก อุบาสิกาท้าวจาตุมหาราชทั้ง 4 จึงกราบทูลสมเด็จพระสัมมาสัมพุทธเจ้าให้ทรงเรียนคาถาบทหนึ่ง เพื่อทำยักษ์เหล่านั้นให้เลื่อมใส พระผู้มีพระภาคทรงรับโดยดุษณีภาพ ท้าวเวสสวัณจึงกล่าวการรักษา ชื่อ อาฏานาฏิยา ซึ่งคำว่า “ รักขา” มีลักษณะเดียวกับ “ปริตร” คือสวดสำหรับคุ้มครองป้องกันภัย
ทั้งนี้ พระสูตรดังกล่าวมีขนาดยาวมาก ในหนังสือบทสวดมนต์หลวง ส่วนของภาณวาร หรือจุตภาณวาร จึงแบ่งเป็น 2 ภาค คือ ปุพพภาค และปัจฉิมภาค ภาคแรกเรียกว่า “ยกฺขภาควาร” หรือ ภาณยักษ์ส่วนภาคหลังเรียกว่า “พุทฺธภาควาร” หรือภาณพระ แต่ด้วยความที่มีเนื้อหาที่เกี่ยวข้องกับยักษ์ และอมนุษย์ ผู้คนทั่วไปจึงนิยมเรียกกันว่าการสวดภาณยักษ์ แต่ในความเป็นจริงแล้วการสวดภาณยักษ์ เป็นการเรียกโดยสะดวก เพราะในการสวดภาณยักษ์นั้นมีทั้งภาณยักษ์ และภาณพระ รวมกันเป็นอาฏานาฏิยสูตร
นอกจากนี้ ยังมีการตัดตอนอาฏานาฏิยสูตรในส่วนที่เป็น "รักขา" หรือคาถา หรือพระปริตร ที่ท้าวจาตุมหาราชทั้ง 4 ทรงถวายแด่สมเด็จพระสัมมาสัมพุทธเจ้า และพระองค์ได้ทรงมีพุทธานุญาตให้พระสงฆ์เรียนรักขานี้ เพื่อป้องกันภยันตรายจากยักษ์และอมนุษย์ ที่เป็นมิจฉาทิษฐิ ต่อมาพระปริตรนี้นิยมสวดกันอย่างกว้างขวาง มีรวมอยู่ในจุลราชปริตร หรือ สวด 7 ตำนาน อันหมายถึงการสวดพระปริตร 7 บท และในมหาราชปริตร หรือสวด 12 ตำนาน อันหมายถึงการสวดพระปริตร 12 บท